
Projektas
Nr. TSP-

RADVILIŠKIO  RAJONO  SAVIVALDYBĖS  TARYBA

SPRENDIMAS
DĖL PALIKIMO PAGAL TESTAMENTĄ PRIĖMIMO SAVIVALDYBĖS NUOSAVYBĖN 

2025 m.                        Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 6 punktu, Lietuvos Respublikos civilinio kodekso 5.50 straipsnio 1 dalimi, atsižvelgdama į Radviliškio rajono pirmojo notarų biuro 2025 m. sausio 29 d. raštą, Radviliškio rajono savivaldybės taryba nusprendžia:
.	Priimti Radviliškio rajono savivaldybės nuosavybėn (duomenys neskelbiami) palikimą pagal testamentą – 1/3 dalį gyvenamojo namo, unikalus Nr. (duomenys neskelbiami), 1/3 dalį malkinės, unikalus Nr. (duomenys neskelbiami), 1/3 dalį kiemo statinių, unikalus Nr. (duomenys neskelbiami), esančius (duomenys neskelbiami).
.	Įgalioti Radviliškio rajono savivaldybės administracijos direktorių atstovauti Radviliškio rajono savivaldybei pasirašant paveldėjimo dokumentus ir atlikti kitus su turto paveldėjimu susijusius veiksmus.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras		 


 RADVILIŠKIO RAJONO SAVIVALDYBĖS TARYBOS 2025-05-29 SPRENDIMO PROJEKTO „DĖL PALIKIMO PAGAL TESTAMENTĄ PRIĖMIMO SAVIVALDYBĖS NUOSAVYBĖN“ 
AIŠKINAMASIS RAŠTAS

2025-05-09
Radviliškis 

.	Projekto rengimą paskatinusios priežastys, parengto sprendimo projekto tikslai ir uždaviniai.
Spręsti klausimą dėl Šeduvos globos namų gyventojo (duomenys neskelbiami) palikimo pagal testamentą priėmimo, kuriuo jis įstaigai paliko jam priklausiusius pinigus ir 1/3 dalį gyvenamojo namo (duomenys neskelbiami). Palikimas pagal testamentą paliktas Šeduvos globos namams. Vadovaujantis Radviliškio rajono savivaldybės tarybos 2024-03-07 sprendimu Nr. T-303 patvirtintais nuostatais, globos namai gali paveldėti tik pinigus. Nekilnojamas turtas gali būti priimamas tik Savivaldybės nuosavybėn.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
LR Valstybės ir savivaldybių turto valdymo, naudojimo ir disponavimo juo įstatymo 6 straipsnio 6 punkte nustatyta, kad vienas iš savivaldybės turto įgijimo būdų yra turto paveldėjimas pagal testamentą.
LR Civilinio kodekso 5.50 straipsnio 1 dalyje nustatyta, kad įgytų palikimą, įpėdinis turi jį priimti. Neleidžiama palikimą priimti iš dalies arba su sąlyga ar išlygomis.
. Kokių rezultatų laukiama.
Savivaldybei kaip palikimą priėmus dalį gyvenamojo namo su priklausiniais, Šeduvos globos namai galės priimti įstaigai paliktas pinigines lėšas (2 824 eurus). Paveldėta gyvenamojo namo dalis bus parduodama.
. Galimos neigiamos priimto projekto pasekmės, priemonės joms išvengti.
Patvirtinus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą keisti galiojančių teisės aktų nereikės. 
. Sprendimo projektui įgyvendinti reikalingos lėšos, finansavimo šaltiniai.
Šio sprendimo įgyvendinimui reikės Savivaldybės biudžeto lėšų registruojant nuosavybės teisę į turtą Nekilnojamojo turto registre.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristu, kalbininku, Investicijų ir turto valdymo skyriaus vedėju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
Nekilnojamojo turto registro išrašas.



Investicijų ir turto valdymo skyriaus vyriausioji specialistė		                   Diana Skaburskienė



